Αταλάντη (όπερα)

Η Αταλάντη (Atalanta), έργο HWV 35, είναι βουκολική όπερα σε τρεις πράξεις, του συνθέτη Γκέοργκ Φρίντριχ Χαίντελ, που συντέθηκε το 1736. Αναφέρεται στη δρομέα της ελληνικής μυθολογίας Αταλάντη. Το λιμπρέτο, που είναι γραμμένο στην ιταλική γλώσσα από άγνωστο στιχουργό, βασίζεται στο βιβλίο του Βελισάριου Βαλεριάνι La Caccia in Etolia (= Το κυνήγι στην Αιτωλία).

Ο Χαίντελ συνέθεσε την όπερα στα πλαίσια των εορτασμών (στο Λονδίνο) των γάμων του Φρειδερίκου, πρωτότοκου γιου του Βασιλιά Γεωργίου Β΄ με την Πριγκίπισσα Αυγούστα της Σαξονίας-Γκότα. Η παγκόσμια πρεμιέρα του έργου έλαβε χώρα στις 12 Μαΐου 1736 στο Κόβεντ Γκάρντεν. Η παράσταση έκλεισε με μία θεαματική επίδειξη πυροτεχνημάτων, που ήταν πολύ δημοφιλή στο Λονδίνο. Η παράσταση επαναλήφθηκε αρκετές φορές εκείνο το έτος, συνοδευόμενη από ρίψη πυροτεχνημάτων.

Από την όπερα αυτή ακούγεται συχνά και σήμερα σε συναυλίες ένα αριόζο, το «Care selve».

Παραπομπές

Πηγές
 Dean, Winton: «Handel's wedding opera», Musical Times, τόμος 111 (1970), σσ. 705-707
  (ο Β΄ τόμος)

Όπερες του Γκέοργκ Φρίντριχ Χαίντελ
Όπερες στην ιταλική γλώσσα